กรณ์จวกแดงปิดราชประสงค์ทุบการท่องเที่ยวพังยับ
ศูนย์พยากรณ์เศรษฐกิจ ม.หอการค้าไทยประเมินเสื้อแดงชุมนุมปิดแยกราชประสงค์ทำเศรษฐกิจเจ๊ง 200-300ล้านบาท เผยหากยาวถึงสงกรานต์อาจเสียหายถึงหมื่นล้าน
3 เม.ย. 2553

ศูนย์พยากรณ์เศรษฐกิจ ม.หอการค้าไทยประเมินเสื้อแดงชุมนุมปิดแยกราชประสงค์ทำเศรษฐกิจเจ๊ง 200-300ล้านบาท เผยหากยาวถึงสงกรานต์อาจเสียหายถึงหมื่นล้าน
นายกรณ์ จาติกวณิช รัฐมนตรีว่าการกระทรวงการคลัง เปิดเผยกรณีกลุ่มคนเสื้อแดง เคลื่อนขบวนไปปิดล้อมสี่ยแยกราชประสงค์ แหล่งธุรกิจสำคัญใจกลางกรุงเทพมหานครว่า กลุ่มผู้ชุมนุมมีเจตนาทำลายภาพการท่องเที่ยว ส่งผลกระทบต่อภาพลักษณ์ของประเทศไทยในสายตานักท่องเที่ยวชาวต่างชาติ 
ด้านนายธนวรรธน์ พลวิชัย ผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย กล่าวว่า แยกราชประสงค์ ถือว่าเป็นย่านธุรกิจระดับมหภาคของประเทศคาดว่าความสูญเสียรายได้โดยเฉพาะในช่วงวันเสาร์-อาทิตย์ ประมาณ 200-300 ล้านบาท แต่เชื่อว่ายังไม่ส่งผลกระทบต่อภาพรวมเศรษฐกิจ แต่อย่างไรก็ตามภาพการชุมนุมจะชี้ให้นักท่องเที่ยวรู้สึกตกใจหรือกังวลใจมากกว่า และหากการเคลื่อนขบวนดังกล่าวยังเกิดขึ้นจนถึงในช่วงเทศกาลสงกรานต์ จะเป็นความเสียหายของประเทศในระดับ 5,000-10,000 ล้านบาท
นายธนวรรธน์ พลวิชัย ผอ.ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย กล่าวว่า การที่คนเสื้อแดงเคลื่อนขบวนปิดการจราจรบริเวณแยกราชประสงค์ซึ่งเป็นย่านธุรกิจสำคัญนั้นจะทำให้เกิดความเสียหายราว 200-300ล้านบาทในช่วงสุดสัปดาห์นี้ เนื่องจากบริเวณดังกล่าวมีห้างสรรพสินและร้านค้าจำนวนมาก
อย่างไรก็ตามการชุมนุมดังกล่าว ยังไม่ส่งผลกระทบต่อภาพรวมเศรษฐกิจ แต่จะกระทบต่อความรู้สึกของนักท่องเที่ยว เนื่องจากการชุมนุมได้เคลื่อนตัวมายังจุดซึ่งเป็นสถานที่ท่องเที่ยวและย่านช้อปปิ้งรวมทั้งมีการปิดห้าง-ร้าน ต่างๆ จากการชุมนุม ซึ่งถือว่าเป็นผลกระทบในเชิงลบต่อความรู้สึก
นอกจากนี้หากยังมีการเคลื่อนขบวนในลักษณะดังกล่าวจนถึงช่วงเทศกาลสงกรานต์ก็อาจก่อให้เกิดความเสียหายต่อเศรษฐกิจประเทศราว 5,000-10,000ล้านบาท